राज्यसभा में राष्ट्रपति के अभिभाषण पर चर्चा शुरू, AAP के तीन सांसद दिनभर के लिए निलंबित
राज्यसभा के सभापति ने एम. वैंकेया नायडू ने आम आदमी पार्टी के तीन सांसदों संजय सिंह, सुशील गुप्ता और एनडी गुप्ता को दिनभर के लिए निलंबित कर दिया है। इन तीनों सांसदों को मार्शलों ने सदन से बाहर निकाल दिया।
नई दिल्ली. राज्यसभा के सभापति ने एम. वैंकेया नायडू ने आम आदमी पार्टी के तीन सांसदों संजय सिंह, सुशील गुप्ता और एनडी गुप्ता को दिनभर के लिए निलंबित कर दिया है। इन तीनों सांसदों को मार्शलों ने सदन से बाहर निकाल दिया। राज्यसभा में बुधवार को सरकार और विपक्षी दल सर्वसम्मति से धन्यवाद प्रस्ताव पर चर्चा करने के लिए अधिक समय आवंटित करने और चर्चा के दौरान विभिन्न पार्टियों द्वारा किसान आंदोलन का मुद्दा उठआने पर सहमत हुए। इससे पहले आज सभापति सांसदों को सदन की कार्यवाही की रिकॉर्डिग के लिए मोबाइल फोन का इस्तेमाल करने के खिलाफ चेतावनी दी थी। उन्होंने कहा कि अगर वे ऐसा नहीं करते हैं तो यह 'विशेषाधिकार हनन' होगा।पढ़ें- Kisan Andolan: पूरे पश्चिमी यूपी में फैलेगा किसान आंदोलन? आज मथुरा में खाप पंचायतमंगलवार को नारेबाजी के दौरान कुछ सदस्यों ने इस घटना को रिकॉर्ड किया और सोशल मीडिया पर पोस्ट कर दिया। विपक्ष ने मंगलवार को कृषि कानूनों के मुद्दे पर जबरदस्त हंगामा कर उच्च सदन को दिनभर के लिए स्थगित करने के लिए मजबूर कर दिया था। सदन में सोमवार को बजट पेश किए जाने के अगले दिन मंगलवार को जबरदस्त हंगामा और नारेबाजी हुई। वैंकेया नायडू ने कहा, "मोबाइल फोन का कोई भी इस्तेमाल विशेषाधिकार का उलंलघन होगा और मीडिया को सलाह दी जाती है कि रिकॉर्डिग का इस्तेमाल न करें।"